COMUNICAT OFICIAL: SERVEI MUNICIPAL D'ESPORTS I JOVENTUT DE L'AJUNTAMENT DE GANDIA
12 març 2020

## COMUNICAT OFICIAL: SERVEI MUNICIPAL D'ESPORTS I JOVENTUT DE L'AJUNTAMENT DE GANDIA12 març 2020Última actualització: 14 juliol 2025

![](../gestion/img/LOGO-Esports-i-juventut.jpg)  
  

  
1.- Vista la RESOLUCIÓ de l'11 de març de 2020 de la Conselleria de Sanitat Universal i Salut Pública per la qual s'acorden mesures excepcionals per a esdeveniments de competició professional esportiva a la Comunitat Valenciana per limitar la propagació i el contagi pel Covid-19. \[2020/2445\].  
  
2.-  Vist que la gran majoria de les Federacions Esportives Nacionals i de la Comunitat Valenciana cancel·len les seues competicions i esdeveniments.  
  
3.- Vist que la Conselleria de Sanitat Universal i Salut Pública i la Conselleria d'Educació han decidit suspendre les classes a partir de la pròxima setmana.  
  
L'Ajuntament de Gandia ha pres la decisió, a l'espera de noves mesures, i com a prevenció per limitar la propagació i el contagi pel Covid-19 de:  
  
\- Suspendre totes les activitats, competicions, esdeveniments i cursos que es desenvolupen a les instal·lacions esportives municipals organitzades per l'Ajuntament.  
  
\- Tancar les instal·lacions esportives i juvenils municipals de gestió directa i restringir el seu ús tant a les associacions i entitats lúdic-esportives com als usuaris generals.  
  
\- No promoure ni autoritzar cap esdeveniment extraordinari esportiu, juvenil o de lleure a la via pública.  
  
\- A nivell excepcional, les competicions de lligues federades autonòmiques o nacionals que seguisquen actives en què participe algun club local es podran disputar a les instal·lacions esportives municipals, sempre a porta tancada i sense afluència de públic.  
  
\- Des de l'Ajuntament de Gandia els mantindrem informats a través dels canals oficials i xarxes socials, sobre l'evolució de l'emergència i les mesures preses.  
  
\- L'Ajuntament de Gandia fa una crida a la calma i a la responsabilitat de tots els ciutadans.

[Twittear](https://twitter.com/share)